b"\n_START_ARTICLE_\nSarta\n_START_SECTION_\nHist\xc3\xb2ria\n_START_PARAGRAPH_\nSarta est\xc3\xa0 situada en un antic lloc, on s'hi han trobat cisternes i columbaris tallats en roca._NEWLINE_Yaqut esmena Suratah com \xc2\xabuna vila a Jabal Nabulus\xc2\xbb i s'ha suggerit que aquesta vila fos Sarta.\n_START_SECTION_\n\xc3\x88poca otomana\n_START_PARAGRAPH_\nLa ciutat va ser incorporada a l'Imperi Otom\xc3\xa0 en 1517 amb tots Palestina, i en 1596 va apar\xc3\xa8ixer als registres fiscals com a part de la n\xc3\xa0hiya de Jabal Qubal al liw\xc3\xa0 de Nablus. Tenia una poblaci\xc3\xb3 de 6 llars, totes musulmanes. Els vilatans pagaven impostos sobre el blat, l'ordi, cultius d'estiu, oliveres, cabres i ruscs._NEWLINE_L'explorador franc\xc3\xa8s Victor Gu\xc3\xa9rin va rec\xc3\xb3rrer la vila en 1870, i va trobar que tenia 40 cases, algunes millor constru\xc3\xafdes que les de la resta del poble. Les pedres de les cases eren vermelles i blanques alternativament. Algunes cisternes antigues excavades a la roca proporcionen aigua als residents. En 1882 el Survey of Western Palestine de la Palestine Exploration Fund descrivia Serta com una petita vila de pedra.\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nEn el cens de Palestina de 1922 organitzat per les autoritats del Mandat Brit\xc3\xa0nic de Palestina tenia una poblaci\xc3\xb3 de 275 musulmans i un jueu, que augmentaren a 317 en el cens de 1931 tots musulmans, en un total de 76 llars._NEWLINE_En 1945 la poblaci\xc3\xb3 de Sarta era de 420 habitants, tots musulmans, mentre que l'\xc3\xa0rea total de terra era de 8,125 d\xc3\xbanams, segons un cens oficial de terra i poblaci\xc3\xb3. D'aquests, 1.858 eren usats per plantacions i terra de rec, 766 d\xc3\xbanams eren usats per cereals, mentre que 23 d\xc3\xbanams eren classificats com a s\xc3\xb2l urbanitzat.\n_START_SECTION_\nDespr\xc3\xa9s de 1948\n_START_PARAGRAPH_\nDespr\xc3\xa9s de la de la Guerra araboisraeliana de 1948, i despr\xc3\xa9s dels acords d'Armistici de 1949, Sarta va restar en mans de Jord\xc3\xa0nia. Despr\xc3\xa9s de la Guerra dels Sis Dies el 1967, ha estat sota ocupaci\xc3\xb3 israeliana."